SØRGEGUDSTJENESTE
for
H.M. Kong Harald V

Liturgi til bruk i landets domkirker

Innledning
Sørgegudstjeneste holdes ved alle domkirker etter regentens dødsfall, på den dag som blir bestemt når dødsfallet inntreffer. Sørgegudstjeneste er søndag, dersom døden inntreffer før torsdag kl. 16, eller onsdag, dersom døden inntreffer før søndag kl. 21.

Denne liturgien er utgangspunkt for tilsvarende sørgegudstjenester ved Hennes Majestet Dronningens bortgang.

I domkirkene (med unntak av Nidarosdomen) er sørgegudstjenesten kl. 11.

I Oslo domkirke blir sørgegudstjenesten tv-overført direkte. Medlemmer av den kongelige familie vil kunne være til stede, i tillegg til representanter fra det offisielle Norge. Oslo biskop forretter, sammen med staben i domkirken. Preses deltar med en liturgisk oppgave.

I Nidaros domkirke holdes gudstjenesten kl. 17 og tv-overføres direkte. Nidaros biskop forretter, sammen med staben i domkirken.

I arbeidet med liturgien har en holdt frem følgende:
Ikke foregripe gravferd, men fremholde sørgegudstjenestens egenart som gir rom for fellesskap og sorg.
Liturgiens ord søker å ikke definere den enkeltes forhold til hendelsen. 
Bruk av andre salmer og tekster enn de som brukes i gravferd.
Ønske om å legge til rette for mangfoldet gjennom representasjon fra ulike sammenhenger, bl.a. religion og livssyn, organisasjonstilknytning, kulturell bakgrunn osv.

En halv time før gudstjenesten ringes det i fem minutter med kirkeklokken. Senere ringes det i ti minutter før gudstjenestens begynnelse, hvorav de siste fem minutter ved klemting med samme klokke. Ved gudstjenestens slutt slås tre ganger tre slag.	Comment by Mathias Gillebo: Denne gjelder ved ordinær sørgegudstjeneste. Bør sjekkes om utvides ved kongelig gravferd.

Liturgisk farge er fiolett

	Noen forslag til salmer
	Nr 494 Jeg er i Herrens hender
	Nr 883 I himmelen
	Nr 482 Deg å få skode
	Nr 832 Jeg synger meg en blå, blå salme
	Nr 882 Eg veit i himmelrik ei borg
	Nr 678 Vi rekker våre hender frem
	Nr 817 Fager kveldsol smiler
	Nr 415 Alltid freidig
	Nr 835 Å Gud, vårt vern i farne år (Etter Salme 90)
	Nr 738 Noen må våke i verdens natt



Samling
Klokkeringing som avsluttes med 3 klokkeslag
Alle reiser seg når liturgene går i stille prosesjon til høyalteret.
Preludium
Nystedt: "Peace I leave with you"
Eventuelt: Henry Purcell: “Man that is born of a woman”. Funeral Sentences. 
Inngangssalme 666 Å leva det er å elska
Alle står
Hilsen 
B   I Faderens og (+) Sønnens og Den hellige ånds navn. 
A   Amen.

Kjære alle sammen. Vi er samlet for å feire høymesse, slik vi alltid gjør her i domkirken på søndagene. Denne søndagen er annerledes. 
En familie har mistet sin far/mor/bestefar/bestemor/ektefelle.
Våre tanker er nå hos dem i deres sorg. 

Landet vårt har mistet en folkekjær konge/dronning. 

Ved H. M. Kongens bortgang
Gjennom reiser over hele landet, i sine taler og sitt samlende nærvær har Kongen vært med å forme Norge. Ved mange anledninger understreket kong Harald at han var konge for alle norske borgere, uavhengig av religion, etnisitet, legning og kulturell bakgrunn. Med raushet og visdom favnet han hvem vi er som nordmenn og hva Norge er som land. 

Ved Dronningens bortgang
Gjennom kongeparets reiser over hele landet og sitt samlende nærvær har de vært med å forme det nye Norge. De var et kongepar for alle norske borgere, uavhengig av religion, etnisitet, legning og kulturell bakgrunn. Med interesse for kunst, musikk og natur har hun vært med på å styrke norsk kultur som levende og inkluderende. 

Avslutning: 
	
L	Her i domkirken, og i hele vårt land, la oss be.

Samlingsbønn 

L	Barmhjertige Gud,
	du er vårt håp og vår tilflukt. 
	Vi ber deg:
Gi trøst i sorgen over vår konge/ dronning, 
og gi at vi i liv og død kan håpe på deg. 
Gi oss kraft til å tjene deg og hverandre. 
Gud, vi ber. 
Alle 	Amen. 

Kyrie
	Allmenn serie, melodi av Trond Kverno

Første lesning

ML 	Det står skrevet i Forkynnerens bok 
     	Alt har sin tid,
	det er en tid for alt
	som skjer under himmelen:
	en tid for å fødes, en tid for å dø,
	en tid for å plante, en tid for å rykke opp,
	en tid for å gråte, en tid for å le,
	en tid for å sørge, en tid for å danse,
	en tid for å lete, en tid for å miste.
	Alt skapte han vakkert, hver ting til sin tid.
   	Ja, alle tider har han lagt i menneskenes hjerte.
     	Jeg skjønte at alt Gud gjør,
     	står gjennom alle tider. 
	(Fork. 3, 1-2, + 4 + 6a + 11 + 14):
	Slik lyder Herrens ord.
Chant/salme O, bli hos meg

Andre lesning 
	Rom 14, 7-9
ML	Det står skrevet i Paulus sitt brev til Romerne. 
	For ingen av oss lever for seg selv, og ingen dør for seg selv. Om vi lever, så lever vi for Herren, og om vi
	dør, så dør vi for Herren. Enten vi da lever eller dør, hører vi Herren til. Det var derfor Kristus døde og ble levende igjen, for at han skulle være Herre over både levende og døde. 

	Slik lyder Herrens ord. 
Evangelieprosesjon

Salme 952	Ditt rike står gjennom alle tider
Evangelium
B 	Det står skrevet i evangeliet etter Johannes:

	La ikke hjertet bli grepet av angst. Tro på Gud og tro
på meg! I min Fars hus er det mange rom. Var det ikke slik, hadde jeg da sagt dere at jeg går og vil gjøre i stand et sted for dere? Og når jeg har gått og gjort i stand et sted for dere, vil jeg komme tilbake og ta dere til meg, så dere skal være der jeg er. Og dit jeg går, vet dere veien.»

	Tomas sier til ham: «Herre, vi vet ikke hvor du går. 
Hvordan kan vi da vite veien?» Jesus sier: «Jeg er veien, sannheten og livet. Ingen kommer til Far uten ved meg. Har dere kjent meg, skal dere også kjenne min Far. Fra nå av kjenner dere ham og har sett ham.»

B	Slik lyder det hellige evangelium
A 	Gud være lovet 
Tractus

494	Jeg er i Herrens hender
Preken 
v/ biskop
Motett
	«Sanninga, vegen og livet» Arr. Marcus André Berg.
Trosbekjennelse
Den apostoliske trosbekjennelse, leses. 

L	La oss bekjenne vår hellige tro. 

A	Jeg tror på Gud Fader, den allmektige, himmelens og jordens skaper.

Jeg tror på Jesus Kristus, Guds enbårne sønn, vår Herre, 
som ble unnfanget ved Den hellige ånd,
født av jomfru Maria,
pint under Pontius Pilatus,
korsfestet, død og begravet,
fór ned til dødsriket,
stod opp fra de døde tredje dag,
fór opp til himmelen,
sitter ved Guds, den allmektige Faders høyre hånd,
skal derfra komme igjen for å dømme levende og døde.

Jeg tror på Den hellige ånd,
en hellig, allmenn kirke,
de helliges samfunn,
syndenes forlatelse,
legemets oppstandelse
og det evige liv.
Amen.
Lystenning

Representanter fra det mangfoldige Norge kommer 
fram til lysgloben som står foran første benkerad, enten
midtstilt eller på andre siden av lesepulten. Lystenningens formuleringer er livssynsåpne. Hver representant leser sin tekst i mikrofonen, sender mikrofonen videre og tenner lyset fra globen.

	Lystenningssetninger

L 	La oss tenne lys

1	Norge har mistet sin konge. En familie har mistet en 
	kjær. Vi er mange som kjenner på sorg. 
	Vi tenner lys for kongefamilien og kong 
	Haakon den åttende.

2	Gjennom sitt liv har kong Harald vært en samlende
	kraft for land og folk, og lyttet til de unges stemmer.
	Vi tenner lys for barn og unge, om framtidstro og håp. 

3	Gjennom sin gjerning anerkjente Kongen det 
	mangfoldige Norge og åpnet fellesskapet for alle.
Vi tenner lys for samhold i vår ulikhet og respekt i møte med hverandre. 

4 	Gjennom kongeparets reiser møtte de oss og viste interesse for kultur og hverdagsliv. Vi tenner lys for det norske folk og for våre landsmenn i det fjerne og på havet.
 
5 	Ved kong Haralds død er vi mange som kjenner på
	takknemlighet over alt han har gitt ved å tjene sitt folk.   
	Vi tenner lys for trøst i vår sorg og styrke til nye dager. 
Kongesangen
L 	La oss reise oss

På slutten/etterspill går alle lystennere ned. 

	
Forbønn
	
L	La oss vende oss til Gud i bønn
	Gode Gud, vår skaper og kjærlighetens kilde
	du ser våre lys og hører våre bønner, 
	både de bønnene vi har funnet ord til og dem vi 
	gjemmer i hjertets dyp. 
	Vi takker deg for Kong Haralds liv og tjeneste. 	
	Vi ber om visdom og styrke for kongefamilien.
	Du har skapt oss til fellesskap, hjelp oss å ta vare på 
	hverandre. Du viste oss veien til kjærlighet, hjelp oss å 
	vise omsorg. Gi oss håp og mot til å leve.
	Gud, vi ber.

	Salme 738, vers 1,		Noen må våke i verdens natt

	Jesus Kristus, vår frelser og forsoner
	Du møtte alle mennesker med barmhjertighet og nåde, 
	Kom til alle som sørger. 
	Takk for mangfold og for alt som lar oss kjenne på
	tilhørighet og frihet.
	Vi ber om kraft og klokskap til vår Regjering, 
	Storting, kommunestyrer og andre med lederansvar i 
	vårt land.
	Gi at vi alle arbeider for rettferdighet og fred, 
	og hjelp oss å vise respekt for hverandre.		
	Gi oss håp og mot til å leve. 
	Gud, vi ber. 

	Salme 738, vers 2		Noen må våke i verdens natt

	Hellige Ånd, vår trøster i liv og død. 
	Du som er nærværende i verden og menneskers liv;
Kom med velsignelse til folk og land, til våre familier og de ulike sammenhengene vi hører til.
	
	Vi ber om fred til urolige hjerter.
Du viser oss vår verdighet, hjelp oss å skape åpne fellesskap.
	Du som bor i mørket, gi oss håp og mot til å leve.
	Gud, vi ber.

Salme 738, vers 3 		Noen må våke i verdens natt

Salme før nattverden

Salme 471		Nærmere deg min Gud

Nattverd
(Nattverdbønn d, som bygger på Emmausfortellingen, Lukas 24, og uttrykker sorg, savn og håp i måltidsnærvær)
Hilsen - prefasjonsdialog

L: 	Herren være med dere.
M:	Og med deg være Herren.
L:	Løft deres hjerter.	
M:	Vi løfter våre hjerter til Herren.
L:	La oss takke Herren vår Gud.	
M:	Det er verdig og rett.
Innledende lovprisning
L	Vi priser deg, evige Gud, du som har skapt verden og alt som er i den. Det er i deg vi lever, beveger oss og er til. Sammen med din menighet i himmelen og på jorden lovsynger vi ditt hellige navn:
Hellig - Sanctus
A	Hellig, hellig, hellig, er Herren Sebaot. All jorden er full av din herlighet. Hosianna i det høyeste. Velsignet være han som kommer i Herrens navn. Hosianna i det høyeste. 
Bønn
L 	Vi takker deg, all godhets kilde. Du sendte din Sønn. Han ble korsfestet og stod opp fra de døde. Han åpnet skriftene og åpenbarte seg for sine venner da han brøt brødet og gav dem. Nå ber vi deg: La din hellige Ånd komme over brødet og vinen, så våre øyne åpnes, og vi kjenner ham igjen som vår korsfestede og oppstandne Frelser.
Innstiftelse - Verba
L	Vår Herre Jesus Kristus, i den natt da han ble forrådt, tok han et brød, takket, brøt det, gav disiplene og sa: Ta imot og spis! Dette er min kropp som gis for dere. Gjør dette til minne om meg. Likeså tok han begeret etter måltidet, takket, ga dem og sa: Drikk alle av det! Dette beger er den nye pakt i mitt blod, som utøses for dere så syndene blir tilgitt. Gjør dette så ofte som dere drikker det, til minne om meg.
Troens mysterium
L 	Stort er troens mysterium.
A	Kristus døde. Kristus stod opp. Kristus skal komme igjen. Ham være ære for kjærligheten som er sterkere enn døden.
Bønn
L 	Hellige Gud, fyll oss med din Ånd. Gi oss brennende hjerter, så vi i undring og glede tar vare på ditt ord og viser barmhjertighet mot den som lider. Bli hos oss, også når vi tviler og sørger. Gå med oss, inntil savn og smerte har veket for evig jubel og lovsang.
Vår Far
L 	Let us pray the Lords Prayer, each in our own language. 
A	Vår Far i himmelen! La navnet ditt helliges. 
	La riket ditt komme.
	La viljen din skje på jorden slik som i himmelen. 
Gi oss i dag vårt daglige brød, og tilgi oss vår skyld, slik også vi tilgir våre skyldnere. Og la oss ikke komme i fristelse, men frels oss fra det onde.
	For riket er ditt og makten og æren i evighet. Amen.
Du Guds Lam - Agnus Dei

A 	Du Guds Lam, som bærer verdens synder,
	miskunne deg over oss.
Du Guds Lam, som bærer verdens synder, miskunne deg over oss.
Du Guds Lam, som bærer verdens synder, gi oss din fred.
Fredshilsen- PAX
L 	Vår Herre Jesus Kristus sier fred etterlater jeg dere, min fred gir jeg dere. La oss hilse hverandre med et tegn på fred.
L 	Kom for alt er gjort ferdig!
Musikk under nattverden/lystenning
Solo, f.eks. Amazing grace.
Korsang: f.eks. noe fra «Fire salmer» av Edvard Grieg
Menighetssalme: Jesus din søte forening å smake” på folketonen til «Med Jesus vil eg fara».  
Tilsigelse
L 	Den korsfestede og oppstandne Jesus Kristus har nå gitt oss sin kropp og sitt blod som han gav til soning for alle våre synder. Han styrke oss og holde oss oppe i en sann tro til det evige liv. Fred være med dere alle.
Takkebønn
L 	Vi takker deg, himmelske Far, for dine velsignede gaver. 
Vi ber deg at du ved disse gavene vil bevare oss i troen på deg, forene oss i din kjærlighet og stadfeste i oss håpet om det evige liv, for Jesu Kristi skyld.
M	Amen.

Utgangssalme

Salme 482 Deg å få skode.

2 Ver du min visdom, mi sanning og trøyst,
﻿tal du det levande ord med di røyst!
﻿Far, lat meg vere barn her hjå deg.
﻿Kom til meg, Herre, ja, bu du i meg!
﻿
﻿3 Ver du i striden mitt skjold og mitt sverd;
﻿ver du det merket som syner mitt verd,
﻿livd for mi sjel, den tryggaste vakt;
﻿lyft meg mot himlen, du makt i mi makt!
﻿
﻿4 Rikdom og ære som menneske gjev,
﻿er ikkje meir enn den morknande vev.
﻿Du er min arv som varer til sist,
﻿himmelske konge, det veit eg for visst.

﻿﻿5 Konge i æva, å lat du meg då
﻿sigrande inn i ditt rike få gå!
﻿Ver du mi tru, den vona eg ber
﻿til eg får skode din herlegdom der.
﻿Amen.

Velsignelse 

[image: Et bilde som inneholder sort, mørke

Automatisk generert beskrivelse]B		Herren være med dere.

 
Alle

B:	Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred. +
	
Den enkelte kan gjøre korsets tegn etter velsignelsen. 
[image: ]
Alle 

Bønneslag med klokkene
Utsendelse
L	Kristus sier: La ikke hjertet bli grepet av angst. Tro på Gud og tro på meg! I min Fars hus er det mange rom. 
	La oss gå i fred. 
Postludium
Under postludiet går de medvirkende langsomt ut.

